62021TO0464_INF
A Törvényszék (nyolcadik tanács) 2022. február 7‑i végzése – Faller és társai kontra Bizottság
(T‑464/21. sz. ügy)
„Megsemmisítés iránti kereset – Emberi felhasználásra szánt gyógyszerek – A Comirnaty emberi felhasználásra szánt gyógyszer feltételes forgalombahozatali engedélyének módosítása – Az eljáráshoz fűződő érdek hiánya – A közvetlen érintettség hiánya – A személyében való érintettség hiánya – Elfogadhatatlanság”
1.
Megsemmisítés iránti kereset – Az eljáráshoz fűződő érdek – Olyan felperes által indított kereset, aki nem címzettje a megtámadott jogi aktusnak – Elfogadhatóság – Feltétel – A felperesre nézve kötelező joghatásokat kiváltó aktus – Covid19 elleni vakcina feltételes forgalombahozatali engedélyét módosító bizottsági határozat – A felperes jogi helyzetét nem módosító aktus – Az eljáráshoz fűződő érdek hiánya
(EUMSZ 263. cikk, negyedik bekezdés)
(lásd: 25–29., 34., 35. pont)
2.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Közvetlen érintettség – Szempontok – Covid19 elleni vakcina feltételes forgalombahozatali engedélyét módosító bizottsági határozat – A felperes közvetlen érintettségének hiánya
(EUMSZ 263. cikk, negyedik bekezdés)
(lásd: 37–39., 43., 44., 46. pont)
3.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Covid19 elleni vakcina feltételes forgalombahozatali engedélyét módosító bizottsági határozat – Az alapvető jogok megsértésére hivatkozó magánszemélyek által indított kereset – A személyében való érintettség hiánya
(EUMSZ 263. cikk, negyedik bekezdés)
(lásd: 47–51. pont)
4.
Megsemmisítés iránti kereset – Természetes vagy jogi személyek – Az EUMSZ 263. cikk negyedik bekezdése értelmében vett rendeleti jellegű jogi aktus fogalma – Valamennyi általános hatályú aktus, a jogalkotási aktusok kivételével – Covid19 elleni vakcina feltételes forgalombahozatali engedélyét módosító bizottsági határozat – Kizártság
(EUMSZ 263. cikk, negyedik bekezdés)
(lásd: 52., 53. pont)
Tárgy
A „Comirnaty – COVID19‑m‑RNS oltóanyag (nukleozid‑módosított)” emberi felhasználásra szánt gyógyszer tekintetében a C(2020) 9598 final végrehajtási határozattal kiadott, feltételekhez kötött forgalombahozatali engedély módosításáról szóló, 2021. május 31‑i C(2021) 4034 final bizottsági végrehajtási határozat megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a keresetet mint elfogadhatatlant elutasítja.
2)
A TR és a II. mellékletben megnevezett többi természetes személy, az YI és a II. mellékletben megnevezett többi természetes személy, az EW és a II. mellékletben megnevezett többi természetes személy, valamint az Arnošt Komárek és a II. mellékletben megnevezett többi természetes személy beavatkozási kérelméről többé nem szükséges határozni.
3)
A Törvényszék Sonja Fallert és az I. mellékletben megnevezett többi felperest kötelezi a költségek viselésére.
4)
TR és a II. mellékletben megnevezett többi természetes személy, YI és a II. mellékletben megnevezett többi természetes személy, EW és a II. mellékletben megnevezett többi természetes személy, valamint Arnošt Komárek és a II. mellékletben megnevezett többi természetes személy maga viseli a beavatkozási kérelmével kapcsolatos saját költségeit.